Voorheen het die kompetisie bekend gestaan as die V&A Waterfront – Clash of the Concertos. Parel Vallei was een van die eerste skole wat vanaf die ontstaan van die kompetisie daaraan deelgeneem het.
In Januarie 2011 word Parel Vallei weer amptelik uitgenooi om deel te neem aan dié kompetisie, wat nou bekendstaan as die Grand West “Backstage Pass, High School Jam”. Die eerste optrede van die verkose hoërskole het gedurende Augustus 2011 plaasgevind.
Meer as 5 000 toeskouers woon die ongelooflike ervaring elke jaar by om te sien hoe 10 skole deelneem aan wat bekend geword het as die “musiekinterskolekompetisie”.
Prysgeld van R30 000 is elke jaar op die spel!
Sedert 2011 het Parel Vallei al twee keer as ‘n finalis opgetree.
Individuele pryse is gewen vir beste kitaar- en beste baskitaarspeler.
Leerders vanaf gr. 8 - 12.
Die geselskap bestaan uit ongeveer 40 - 60 lede.
Die keuringproses vir sangers, dansers, orkeslede en bestuurder van die groep vind vroeg in die eerste kwartaal plaas.
Die kompetisie vind jaarliks in Augustus oor twee dae in die Grand West Arena plaas.
Om leerders hul vaardighede op ‘n professionele verhoog te laat oefen en leerders se selfvertroue te bou.
Om groepdeelname en samewerking te bevorder.
Om Parel Vallei se naam verder op musikale vlak uit te bou!
Leerders word individueel genader of kan aan die begin van die jaar ‘n oudisie kom doen.
Oefentye word bepaal deur betrokke onderwyser en deurgegee aan die groep. Musikante, sangers en dansers begin maande voor die vertoning in Augustus oefen.
Streng bywoning van oefeninge word vereis.
Mnr. D. Combe